**ΧΑΡΑΚΤΗΡΙΣΤΙΚΑ ΤΗΣ ΕΠΤΑΝΗΣΙΑΚΗΣ ΣΧΟΛΗΣ**

**Διονύσιος Σολωμός (1798 – 1857**

Επτανησιακή Σχολή

Τα Επτάνησα πνευματική άνθιση, καθώς επίσης και ανάπτυξης των γραμμάτων και των τεχνών. Τα Επτάνησα δεν περιήλθαν ποτέ κάτω από τουρκική κατοχή. Αντίθετα, η διαδοχική κατοχή τους από τους Ενετούς, τους Γάλλους, τους `Αγγλους και τους Ρώσους υπήρξε ευνοϊκός παράγοντας για την πνευματική τους ακμή. Η μακρόχρονη επαφή με τη Δύση και το δυτικό πολιτισμό, η οικονομική ανάπτυξη των νησιών και η ειρηνική διαβίωση των κατοίκων συνέβαλαν σημαντικά στο να καταστούν τα Επτάνησα το σπουδαιότερο πνευματικό κέντρο της εποχής. Επίσης, θα πρέπει να σημειωθεί το σημαντικότατο γεγονός ότι το πρώτο ελληνικό Πανεπιστήμιο, η Ιόνιος Ακαδημία, ιδρύθηκε στην Κέρκυρα το 1824 κατά τη διάρκεια της αγγλικής κατοχής.

Η Επτανησιακή Σχολή με κέντρο τον ηγέτη της, τον  **Διονύσιο Σολωμό** ύμνησε την ελευθερία, το Μεσολόγγι, τα ηρωικά κατορθώματα και τις θυσίες των Ελλήνων μπορεί να χωριστεί:

* στους **προσολωμικούς**, δηλαδή τους Επτανησιώτες λογοτέχνες που έζησαν πριν από το Σολωμό, ανήκαν στο Διαφωτισμό και κατά κάποιο τρόπο προετοίμασαν το έδαφος για την εμφάνιση του Σολωμού,
* τους **σολωμικούς**, που δημιουργούν επηρεασμένοι άμεσα από το έργο του Σολωμού και βαδίζουν στα ίχνη του (αυτοί απαρτίζουν την κυρίως Επτανησιακή Σχολή) και
* τους **εξωσολωμικούς**, δηλαδή τους λογοτέχνες που, αν και είναι Επτανησιώτες και ανήκουν στην ίδια εποχή, εντούτοις δεν επηρεάστηκαν στο έργο τους από το Σολωμό.

Οι κυριότεροι εκπρόσωποι της Επτανησιακής Σχολής είναι οι εξής:

**Προσολωμικοί**: Αντώνιος Μαρτελάος, Νικόλαος Κουτούζης

**Σολωμικοί** : Διονύσιος Σολωμός, Ιάκωβος Πολυλάς, Αντώνιος Μάτεσης, Ιούλιος Τυπάλδος, Γεώργιος Τερτσέτης, Γεράσιμος Μαρκοράς, Γεώργιος Καλοσγούρος, Λορέντζος Μαβίλης και

**Εξωσολωμικοί** : Ανδρέας Κάλβος, Αριστοτέλης Βαλαωρίτης και Ανδρέας Λασκαράτος.

Στα Επτάνησα το βασικό λογοτεχνικό είδος που καλλιεργείται είναι η ποίηση, λυρική, επικολυρική και σατιρική. Στην πεζογραφία καλλιεργείται κυρίως το κριτικό δοκίμιο. `Οσον αφορά στο θέατρο, σημαντικότατη είναι η συμβολή του Αντώνιου Μάτεση με το δράμα του «Ο Βασιλικός», γραμμένο στα 1830. Πρόκειται για το πρώτο θεατρικό έργο με κοινωνικό περιεχόμενο, που διαδραματίζεται στις αρχές του 18ου αιώνα στα νησιά.

**Τα βασικά χαρακτηριστικά της Επτανησιακής Σχολής είναι τα εξής:**

* Aπό άποψη θεμάτων ιδιαίτερη θέση στην επτανησιακή ποίηση έχει η αγάπη για την πατρίδα, ο θαυμασμός για τη φύση, η πίστη στο Θεό και η εξύμνηση του έρωτα στην πιο αγνή και αυθεντική του μορφή.
* `Οσον αφορά στη μορφή το κυριότερο γνώρισμα είναι η δημοτική γλώσσα, την οποία οι Επτανήσιοι λογοτέχνες όχι μόνο υιοθετούν και καλλιεργούν, αλλά την υποστηρίζουν και θεωρητικά με διάφορες μελέτες και άρθρα τους.
* `Ενα άλλο χαρακτηριστικό είναι η ολιγογραφία, καθώς και η έλλειψη ρητορικών εξάρσεων και στόμφου.
* Τέλος, η ιδιαίτερη φροντίδα στην επεξεργασία του στίχου.

Μερικά από τα σπουδαία έργα των λογοτεχνών της Επτανησιακής Σχολής είναι τα ακόλουθα:

**«Ο `Υμνος εις την περίφημο Γαλλίαν, αρχιστράτηγον Βοναπάρτη και τον στρατηγόν Γεντίλλην»** του Αντώνιου Μαρτελάου, **«Ο Βασιλικός»** του Αντώνιου Μάτεση, ο **«`Υμνος εις την Ελευθερία»** και οι **«Ελεύθεροι Πολιορκημένοι»** του Διονυσίου Σολωμού, **«Ο `Ορκος»** του Γεράσιμου Μαρκορά, τα **«Προλεγόμενα»**tου Ιάκωβου Πολυλά, τα**«Ποιήματα διάφορα»** του Ιουλίου Τυπάλδου, τα **«Μυστήρια της Κεφαλονιάς»**tου Ανδρέα Λασκαράτου, ο **«Φωτεινός»** και ο **«Αστραπόγιαννος»** του Αριστοτέλη Βαλαωρίτη και οι είκοσι πατριωτικές **«Ωδές»** του Ανδρέα Κάλβου.

**Διονύσιος Σολωμός:**

Ένας από τους σημαντικότερους νεοέλληνες ποιητές, η γέννησή του συμπίπτει χρονικά με τον θάνατο του Ρήγα στο Βελιγράδι, όπως παρατήρησε ο Κωστής Παλαμάς προλογίζοντας τα Άπαντα του Σολωμού (1901). Ο Ρήγας αγωνίστηκε, μαρτύρησε και άνοιξε τον δρόμο για την ελευθερία ενώ ο εθνικός μας ποιητής ύμνησε την ελευθερία

Ήταν ο πρώτος που καλλιέργησε συστηματικά τη δημοτική γλώσσα

Αξιοποίησε την προγενέστερη ποιητική παράδοση (κρητική λογοτεχνία, δημοτικό τραγούδι)

Έγραψε τον Ύμνο εις την Ελευθερίαν, του οποίου οι δυο πρώτες στροφές έγιναν ο εθνικός μας ύμνος της Ελλάδας.

Άλλα έργα του είναι οι Ελεύθεροι Πολιορκημένοι, ο Πόρφυρας, Η Γυναίκα της Ζακύθου, Λάμπρος

Οι Ελεύθεροι Πολιορκημένοι είναι εμπνευσμένοι από τον αγώνα των κατοίκων του Μεσολογγίου ενάντια στον Τούρκο κατακτητή.

Το ποίημα είναι γραμμένο σε τρια σχεδιάσματα που το καθένα αποτελεί κάθε φορά και μια διαφορετική ποιητική κατάθεση του Σολωμού. Τα αποσμάτα του Βιβλίου είναι παρμένα από το Β΄ σχεδίασμα στο οποίο εν γένει ο ποιητής διεκτραγωδεί τα δεινά των κατοίκων του Μεσολογγίου, λίγο πριν την ηρωική έξοδο τους. Το Β΄ Σχεδίασμα γράφεται από το 1833 έως το 1844 στην Κέρκυρα.

Στον Σπυρίδωνα Τρικούπη οφείλεται τόσο η χρήση της ελληνικής γλώσσας από τον Σολωμό όσο και η στροφή του προς την εθνική υπόθεση. Μέχρι να γνωρίσει τον Σπυρίδωνα ο Σολωμός, έχοντας ιταλική παιδεία, συνέθετε τα ποιήματά του στα ιταλικά. Ο Σπυρίδων τον προέτρεψε να γράψει ελληνικά, «γιατί η Ελλάδα δεν είχε αποκτήσει ακόμη τον Δάντη της». Προθυμοποιήθηκε μάλιστα να του κάνει μερικά μαθήματα ελληνικής γλώσσας, κατά τη διάρκεια των οποίων τον στράτευσε «ποιητικά» στον Αγώνα..

Γράφει ο **Σεφέρης**: «Ο γενάρχης της λογοτεχνίας αυτής δεν ήξερε ελληνικά, αλλά τα έμαθε και τα μάθαινε ως το τέλος της ζωής του…». Πράγματι ο **Διονύσιος Σολωμός** ονειρευόταν να κατακτήσει την κορυφή των Ιταλικών γραμμάτων κι αν δεν βρισκόταν στο διάβα του ο **Σπυρίδων Τρικούπης** δεν θα είχαμε σήμερα ούτε τον **«Ύμνο στην Ελευθερία»** ούτε το αριστούργημα **«Ελεύθεροι Πολιορκημένοι»**. Ο Τρικούπης τον έπεισε να κάνει την μεγάλη στροφή προς την Ελληνική γλώσσα όταν άκουσε το νεαρό Σολωμό να του απαγγέλλει τα ποιήματά στα Ιταλικά του.